**Propaganda ensimmäisessä maailmansodassa** (1914–1918) pyrki värväämään sotilaita ja luomaan isänmaallista taistelutahtoa. Vihollisen tekemistä julmuuksista kerrottiin kauhutarinoita ja sotasensuurilla pyrittiin estämään tietojen leviämistä tappiollisista taisteluista.

Britanniassa propaganda ajoi ihmisiä ensimmäisen maailmansodan alussa liittymään armeijaan ja lähtemään rintamalle.
Lehdet julistivat joka maassa sodan alussa toiveikasta, isänmaallista propagandaa. Propaganda pyrki luomaan taistelutahtoa, ja kylvämään vihaa vastustajia kohtaan, sekä kasvattamaan omien poliitikkojen suosiota. Isossa-Britanniassa ennen sotaa sitä vastustaneet poliitikot pitivät mahtipontisia isämaallisia värväyspuheita, joilla houkuteltiin sotilaita liittymään armeijalle ja lähtemään rintamalle.*selvennä* Eräs värvääjä, Horatio Bottomley, joka piti erityyppisiä värväyspuheita erilaisista palkkioista, ja sai värvättyä eniten miehiä. Lontoossa kierteli naisia, jotka tarjosivat siviilipukuisille miehille valkoisia sulkia, jotka symboloivat pelkuruutta ja epäisänmaallisuutta. Sodanvastaisia kirjoituksia julkaisivat pasifistit ja muut sodanvastustajat, sekä bolševikit ja kommunistit, joiden mukaan vallankumouksellinen defaitismi ja kieltäytyminen rintamapalveluksesta imperialistisia päämääriä palvelevan sodan aikana ajoi vallankumouksen asiaa.

Sotasensuuri pyrki estämään tietojen leviämisen tappiollisista taisteluista siviiliväestön keskuuteen. Britanniassa sensuuri esti sotakirjeenvaihtajien saapumisen rintamalle ja ranskalaisille ei kerrottu oman armeijansa tappiosta maan rajalla. Monet Britannian lehdet taipuivat itsesensuurin avulla levittämään isänmaallista propagandaa. Propaganda vastusti myös oman maan epäisänmaallisiksi väitettyjä aineksia. Propagandalla haettiin myös puolueettomien maiden kannatusta.

Vihollisen tekemiä hirmutekoja liioiteltiin. On totta, että saksalaiset tekivät julmia tekoja Belgiassa, mutta niitä liioiteltiin Ranskan propagandassa. Saksalaisten väitettiin silpovan naisia. Rintamalle levisi huhuja, jotka paisuivat ja muuttuivat mielikuvituksellisiksi ja makaabereiksi kiertäessään rintamalla. Saksan rintamamiesten juoruissa väitettiin esimerkiksi venäläisten saapuneen länsirintamalle.

Osa propagandasta oli esimerkiksi sukupuolitautien vastaista valistusta.

Propagandan tueksi ja myös vastapainoksi painettiin rintamalla sotilaiden omasta aloitteesta rintamalehtiä, joissa oli ankaraa sotilashuumoria ja poliitikkoihin ja sotaherroihin kohdistuvia ilkeyksiä. Sodan loppupuolella levitettiin Saksan rintamasotilaiden keskuudessa vallankumouksellista propagandaa.

Galleria
--------

* Saksalainen postikortti vuodelta 1915. "Jumala rankaisee petollista Italiaa!"Saksalainen postikortti vuodelta 1915. "Jumala rankaisee petollista Italiaa!"
* Brittiläinen värväysjuliste noin 1915. "Kuka on riveistä poissa? Oletko se sinä?" (kuvassa John Bull)Brittiläinen värväysjuliste noin 1915. "Kuka on riveistä poissa? Oletko se sinä?" (kuvassa John Bull)
* Brittiläinen Lord Kitchener Wants You -värväysjuliste. "Britit: [sotaministeri Kitchener] haluaa sinut. Liity maasi armeijaan. Jumala kuningasta suojelkoon."Brittiläinen Lord Kitchener Wants You -värväysjuliste. "Britit: *[sotaministeri Kitchener]* haluaa sinut. Liity maasi armeijaan. Jumala kuningasta suojelkoon."
* Brittiläinen värväysjuliste. "On paljon parempi kohdata luodit kuin kuolla kotona pommitukseen. Liity heti armeijaan ja auta lopettamaan ilmapommitukset. Jumala kuningasta suojelkoon."Brittiläinen värväysjuliste. "On paljon parempi kohdata luodit kuin kuolla kotona pommitukseen. Liity heti armeijaan ja auta lopettamaan ilmapommitukset. Jumala kuningasta suojelkoon."
* Yhdysvaltalainen värväysjuliste: ""Tuhotkaa tämä järjetön peto. Liity Yhdysvaltain armeijaan."Yhdysvaltalainen värväysjuliste: ""Tuhotkaa tämä järjetön peto. Liity Yhdysvaltain armeijaan."
* J. M. Flaggin tekemä yhdysvaltalainen värväysjuliste: "Haluan SINUT Yhdysvaltain armeijaan" (kuvassa Setä Samuli)J. M. Flaggin tekemä yhdysvaltalainen värväysjuliste: "Haluan SINUT Yhdysvaltain armeijaan" (kuvassa Setä Samuli)
* Yhdysvaltalainen värväysjuliste: "Olisinpa mies niin värväytyisin Yhdysvaltain laivastoon. Ole mies ja tee niin."Yhdysvaltalainen värväysjuliste: "Olisinpa mies niin värväytyisin Yhdysvaltain laivastoon. Ole mies ja tee niin."

Lähteet
-------

* A. J. P. Taylor: Ensimmäinen maailmansota WSOY 1971

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Propaganda ensimmäisessä maailmansodassa**.
* British Fact and German Fiction[vanhentunut linkki] Brittiläinen vastapropagandafilmi syyskuulta 1917 kuvaa Lontoon katunäkymiä vastauksena saksalaisten väitteisiin ilmahyökkäystensä aiheuttamista tuhoista (14 min 13 s)